Горещо! Вицепремиерът Красимир Каракачанов и вътрешният министър Валентин Радев обсъдиха въпроса с намерените боеприпаси! | 7DniBurgas.bg
Горещо! Вицепремиерът Красимир Каракачанов и вътрешният министър Валентин Радев обсъдиха въпроса с намерените боеприпаси!
Георги Иванов18.04.20185150
Във връзка със зачестили сигнали за намерени боеприпаси при полицейски акции, по инициатива на министъра на вътрешните работи Валентин Радев днес, 18 април, в Министерството на отбраната се проведе работна среща при вицепремиера по обществения ред и сигурността и министър на отбраната Красимир Каракачанов, съобщиха от пресцентъра на МО.
В срещата участваха ресорният заместник-министър на отбраната Анатолий Величков и управителят на „ТЕРЕМ“ ЕАД Иван Досков. Направен бе преглед на системата за сигурност на складовете на Министерството на отбраната и действията на служба „Контрол на общоопасните средства“ /КОС/ – МВР. Обсъдени бяха въпроси, свързани с утилизацията на боеприпаси с отпаднала необходимост за Министерството на отбраната и с унищожаването на боеприпаси, които не са негова собственост, с оглед на това, че експертите, които могат да решат тези проблеми, основно се намират в силовите министерства.
Набелязани бяха и мерки за засилване на контрола по охрана на складовете с въоръжение и боеприпаси на двете министерства, както и стъпки за своевременно обезопасяване на боеприпаси, които не са собственост на силовите ведомства, но отговорността е на сектора „Сигурност“.
previousОстър мирис на пропан-бутан връхлетя Бургас, от порта на Домусчиеви отричат да е от тях
nextЩерката на Глория непрестанно моли майка си за липосукция! Симона Заговора се предаде пред битката с наднорменото тегло!